*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 31ης Ιουλίου 1985

που τροποποιεί την απόφαση 82/740/ΕΟΚ για την οριοθέτηση των ζωνών ανάπτυξης βάσει του άρθρου 11 του βελγικού νόμου της 30ής Δεκεμβρίου 1970

(Τα κείμενα στη γαλλική και ολλανδική γλώσσα είναι τα μόνα αυθεντικά)

(85/544/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 92 και 93,

Εκτιμώντας ότι:

Με την απόφαση 82/740/ΕΟΚ (1), η Επιτροπή έκρινε ότι η οριοθέτηση των ζωνών, στις οποίες είναι δυνατόν να χορηγηθούν ενισχύσεις περιφερειακού χαρακτήρα, που προβλέπεται από το βελγικό νόμο της 30ής Δεκεμβρίου 1970 για την οικονομική ανάπτυξη, συμβιβάζεται με τη κοινή αγορά.

Η Επιτροπή καθόρισε στο άρθρο 1 στοιχείο α) της εν λόγω απόφασης τις ζώνες ανάπτυξης στο Βέλγιο στις οποίες είναι δυνατόν να χορηγηθούν ενισχύσεις μέχρι ανωτάτου ορίου 20 % σε καθαρό ισοδύναμο επιδότησης της επένδυσης, ή 3 500 ECU ανά δημιουργούμενη θέση εργασίας μέχρι ανωτάτου ορίου 25 % σε καθαρό ισοδύναμο επιδότησης της επένδυσης. Το εν λόγω άρθρο 1 στοιχείο α) τελευταίο εδάφιο προβλέπει ότι η κατάταξη στην κατηγορία αυτή των διαμερισμάτων Hasselt, Maaseik και Tongres στην επαρχία Limboyrg περιορίζεται σε περίοδο τριών ετών από την ημερομηνία της εν λόγω απόφασης, υπό τον όρο ότι πριν από τη λήξη της προθεσμίας αυτής, η Επιτροπή θα προβεί σε νέα ανάλυση της κοινωνικής και οικονομικής κατάστασής τους.

Με επιστολές της 14ης Μαΐου και της 25ης Ιουνίου 1985, η βελγική κυβέρνηση διαβίβασε στην Επιτροπή πληροφορίες σχετικά με την κοινωνική και οικονομική κατάσταση των προαναφερόμενων διαμερισμάτων.

Βάσει των πληροφοριών που παρασχέθηκαν από τη βελγική κυβέρνηση και βάσει άλλων στατιστικών στοιχείων που είχε στην κατοχή της, η Επιτροπή προέβη, όπως προβλέπεται στο άρθρο 1 της απόφασης 82/740/ΕΟΚ, σε νέα ανάλυση της κοινωνικής και οικονομικής κατάστασης των διαμερισμάτων αυτών.

Σύμφωνα με την ανάλυση αυτή, φαίνεται ότι εξακολουθούν να υφίστανται οι προϋποθέσεις για τη χορήγηση των παρεκκλίσεων που προβλέπονται στο εν λόγω άρθρο 1 στοιχείο α) και ότι δικαιολογείται, συνεπώς, η πρόσκαιρη διατήρηση ενός ανωτάτου ορίου 20 % σε καθαρό ισοδύναμο επιδότησης για την επαρχία αυτή, εξαιτίας, κυρίως, του επιπέδου ανεργίας που είναι ιδιαίτερα υψηλό, τόσο σε σχέση με το ευρωπαϊκό όσο και σε σχέση με το βελγικό επίπεδο.

Η επαρχία εξάλλου αντιμετωπίζει επίσης προβλήματα στον τομέα της απασχόλησης λόγω της δύσκολης κατάστασης στην οποία βρίσκονται τα τελευτάια βελγικά ανθρακωρυχεία όπου εργάζονται ακόμη 20 000 ανθρακωρύχοι περίπου και, στο ειδικό πλαίσιο της παρούσας κρίσης, λόγω της δημογραφικής πίεσης.

Δεδομένου, ωστόσο, του οικονομικού δυναμισμού της επαρχίας και του γεγονότος ότι, εκτός από την βιομηχανία άνθρακα, οι άλλες βιομηχανίες της περιοχής δεν γνωρίζουν, στο σύνολό τους, προβλήματα, πρέπει να διατηρηθεί η περιφέρεια αυτή υπό επίβλεψη. Πράγματι, παρόλο που στον τομέα της απασχόλησης η κατάσταση στο Limbourg είναι τόσο δυσμενής όσο και στην περιοχή σιδηρουργίας της Λιέγης και του Hainaut, όπου το ανώτατο όριο ενίσχυσης είναι επίσης 20 % σε καθαρό ισοδύναμο επιδότησης, η βιομηχανική δομή του Limbourg είναι εντελώς διαφορετική και τα δεν έχουν την ίδια έκταση και την ίδια οξύτητα. Το Limbourg θα μπορούσε, πράγματι, να επωφεληθεί αρκετά εύκολα από μια παγκόσμια οικονομική ανάκαμψη. Το ανώτατο όριο του 20 % μπορεί να διατηρηθεί μόνο για μια τριετία, εφόσον, πριν από τη λήξη της προθεσμίας αυτής, η Επιτροπή θα προβεί σε νέα εξέταση της κοινωνικής και οικονομικής κατάστασης του Limbourg,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 στοιχείο α) της απόφασης 82/740/ΕΟΚ το τελευταίο εδάφιο αντικαθίσταται από το ακόλουθο κείμενο

«Η κατάταξη στην ίδια αυτή κατηγορία των διαμερισμάτων Hasselt, Maaseik και Tongres στην επαρχία Limbourg περιορίζεται σε περίοδο που λήγει στις 22 Ιουλίου 1988 εφόσον, πριν από τη λήξη της προθεσμίας αυτής, η Επιτροπή θα προβεί σε νέα ανάλυση της κοινωνικής και οικονομικής τους κατάστασης.»

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 31 Ιουλίου 1985.

Για την Επιτροπή

Peter SUTHERLAND

Μέλος της Επιτροπής

(1) ΕΕ αριθ. L 312 της 9. 11. 1982, σ. 18.